Diari Oficial de la Generalitat Valenciana


Sumari del DOGV 8131, del 20-09-2017 (2017/8136)

ORDRE 25/2017, de 18 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació en segona fase, de la forest número 86 del Catàleg de forests de domini públic i d'utilitat pública de la província d'Alacant, denominada Ombria o Pla d'Alcalà, pertanyent a l'Ajuntament, corresponent a l'enclavament situat a la partida Corral de Ca i coincident amb la parcel·la 1146 del polígon 7 del terme municipal de Vall de Gallinera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8136


Data del document
:   18-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ORDRE 25/2017, de 18 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació en segona fase, de la forest número 86 del Catàleg de forests de domini públic i d'utilitat pública de la província d'Alacant, denominada Ombria o Pla d'Alcalà, pertanyent a l'Ajuntament, corresponent a l'enclavament situat a la partida Corral de Ca i coincident amb la parcel·la 1146 del polígon 7 del terme municipal de Vall de Gallinera. [2017/8136]  
Mitjançant un acord de la consellera d'Agricultura, Medi Ambient, Canvi Climàtic i Desenvolupament Rural de data 21 de març de 2016 (DOGV 7806, de data 15.06.2016), s'inicia el procediment de delimitació parcial ?en segona fase- de la forest d'utilitat pública número AL 086 de la província d'Alacant, denominada Ombria o Pla d'Alcalà, pertanyent a l'Ajuntament, corresponent a l'enclavament situat a la partida Corral de Ca i coincident amb la parcel·la 1146 del polígon 7 del terme municipal de Vall de Gallinera.  
Com a conseqüència d'això, la Direcció Territorial d'Alacant ha tramitat el corresponent expedient de delimitació, d'acord amb el que disposa la Llei 43/2003, de 21 de novembre, de forests; la Llei 3/1993, de 9 de desembre, forestal de la Comunitat Valenciana, el seu reglament, de 16 de maig de 1995, i el Decret 485/1962, de 22 de febrer, del Reglament de forests.  
Mitjançant anunci de data 18 de gener de 2017, comencen les operacions de fitació de la segona fase de la delimitació, publicat en el DOGV número 7973, de data 6 de febrer de 2017.  
En data 31 de juliol de 2017, la directora territorial d'Alacant emet informe-proposta, en què dóna compte de la tramitació de l'expedient, de l'actuació de l'instructor i del compliment dels requisits i formalitats legals per a l'aprovació, i remet l'expedient a la Direcció General de Medi Natural i Avaluació Ambiental per a l'adopció de la resolució que pertoque.  
Vist l'article 113 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, fent ús de les facultats que m'han sigut conferides per raó del que disposen el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i el Decret 73/2017, de 2 de juny, del Consell, de modificació del Decret 158/2015, de 18 de setembre, pel qual aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural,  
  
  
ORDENE  
  
Primer  
Aprovar la delimitació parcial ?en segona fase- de la forest d??utilitat pública número AL086 de la província d'Alacant, denominada Ombria o Pla d'Alcalà, pertanyent a l'ajuntament, corresponent a l'enclavament situat a la partida Corral de Ca i coincident amb la parcel·la 1146 del polígon 7 del terme municipal de Vall de Gallinera, d'acord amb les actes, coordenades UTM dels piquets i plànols que figuren en l'expedient.  
La descripció resultant de la forest és la següent:  
Província: Alacant.  
Número del Catàleg de forests d'utilitat pública: 86.  
Nom: Ombria o Pla d'Alcalà.  
Terme municipal: Vall de Gallinera.  
Pertinença: Ajuntament de Vall de Gallinera.  
Superfície pública: 1066,5 ha.  
Enclavaments: 232,9 ha.  
Superfície total: 1299,4 ha.  
Límits:  
Nord: riu Gallinera i propietats particulars.  
Est: terme municipal d'Atzúbia i la Vall d'Ebo.  
Sud: terme municipal de la Vall d'Alcalà.  
Oest: terme de Planes.  
  
Descripció de l'enclavament C:  
La descripció de l'enclavament C?, situat a la partida denominada Corral de Ca, comença en el piquet C'1. Aquest enclavament comprén únicament i exclusivament terrenys encadastrats a nom d- Alfredo Doménech Nadal.  
Des del piquet C'1 fins al piquet C'5 el límit de l'enclavament discorre en ascens en direcció SSO al costat del peu de talús del vessant pedregós de la forest. Des del piquet C'5 fins al piquet C'10 discorre també en ascens en direcció SSO per zona de bosc baix. Des del piquet C'10 fins al piquet C'12 canvia a direcció SE i correspon a la part més elevada de l'enclavament. Des del piquet C'12 fins al piquet C'16 el límit de l'enclavament discorre en descens en direcció NNE, i té com a límit un bancal, i després baixa pròxim a una paret rocosa. Des del piquet C'16 enllaça amb el piquet C'1, tancant així el perímetre de l'enclavament C?. En aquest últim tram el límit de l'enclavat baixa en direcció NNO i deixa dins de la propietat privada un naixement d'aigua, i en la propietat pública, una bassa d'aigua.  
  
  
Segon  
Que s'acorde gestionar la cancel·lació total o parcial de les inscripcions registrals que puguen resultar contradictòries amb la descripció de l'enclavament delimitat.  
«Finca registral inscrita en el Registre de la Propietat de Pego al foli 178, del tom 1011, llibre 89, del municipi de Vall de Gallinera, finca 7.848, inscripció 1a, a nom d'Alfredo Doménech Nadal; el títol adquisitiu és la donació realitzada pels seus pares per raó d'escriptura pública de 08.02.2012; en data 23 de maig de 2017 s'hi va practicar l'anotació preventiva.»  
  
Tercer  
Que es desestime la reclamació formulada en el període de vista de l'expedient realitzada per Alfredo Doménech Nadal, i declarar acabada la via administrativa i expedita la judicial civil.  
  
Quart  
 Que les noves dades resultants de la descripció i cabuda de l'enclavament es porten al Catàleg de forests de domini públic i utilitat pública de la província d'Alacant.  
  
Cinqué  
Que les noves dades resultants de la descripció de l'enclavament de la forest delimitada s'envien al Registre de la Propietat de Pego per al seu coneixement i a l'efecte oportú.  
  
Sisé  
Que es trasllade l'ordre aprovatòria de la delimitació de la forest a l'Administració cadastral, d'acord amb el que estableix l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari, per al seu coneixement i a l'efecte oportú.  
  
Seté  
Que, tan ràpidament com siga possible, es fite l'enclavament delimitat.»  
Aquesta ordre posa fi a la via administrativa. D'acord amb l'article 21.7 de la Llei 43/2003, de 21 de novembre, de forests, les persones interessades i les contigües poden impugnar-la davant de la jurisdicció contenciosa administrativa, per raons de competència o procediment, i davant de la jurisdicció civil si el que es discuteix és el domini, la possessió o qualsevol altre dret real.  
  
València, 18 de setembre de 2017  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO